cyanic-selkie/wikianc huggingface dataset:
সুই সম্রাট ইয়াং
জিন যুবরাজ
৫৮৮ সালে সম্রাট ওয়েন ইয়াং গুয়াংয়ের দপ্তর স্থানান্তর করে শুউচুনে (বর্তমান লু'আন, আনহুই) নিয়ে যান এবং সেখানেও তাকে নির্বাহী বোর্ডের প্রধান করেন। ৫৮৮ সালের শীতে সম্রাট ওয়েন চেন সাম্রাজ্যের বিরুদ্ধে আক্রমণ চালান এবং ইয়াং গুয়াং, তার ভাই সুই যুবরাজ ইয়াং জুন ও সেনাপ্রধান ইয়াং সুকে তিনটি প্রধান সৈন্যদলের দায়িত্ব প্রদান করেন। ইয়াং গুয়াং পূর্বদিকে আক্রমণের দায়িত্বসহ পুরো আক্রমণের দায়িত্ব পান। আরেক প্রধান কর্মকর্তা গাও জিয়ং ইয়াং গুয়াংয়ের সহকারী হিসেবে ছিলেন। ৫৮৯ সালের বসন্তে সেনাপ্রধান হান কিনহু ও হেরুও বি দুজনেই ইয়াং গুয়াংয়ের নির্দেশে ইয়াংজি নদী]] পার হয়ে চেন রাজধানী জিয়ানকাংয়ের দিকে অগ্রসর হন। কয়েকদিনের মধ্যেই হেরুও চেন সেনাপ্রধান সিয়াও মোহেকে পরাজিত করলে জিয়ানকাং পতন হয় এবং চেন সম্রাট চেন শুবাও বন্দী হন। ইয়াং গুয়াং চেন শুবাওয়ের উপপত্নী ঝাং লিহুয়ার প্রতি অনুরক্ত হন এবং গাও জিয়ংয়ের পুত্র গাও ডেহংকে তার পিতাকে লিহুয়াকে নিয়ে আসার নির্দেশ দেন। গাও জিয়ং তাকে শাং সম্রাট ঝওয়ের স্ত্রী ডাইজির মত ভেবে তার শিরশ্ছেদ করেন। ইয়াং গুয়াং গাওয়ের প্রতি রুষ্ট হন। ইয়াং গুয়াংয়ের নির্দেশে যেসব কর্মকর্তা চেন সাম্রাজ্যের পতনের জন্য দায়ী, যেমন শি ওয়েনকিং, শেন কেকিং, ইয়াং হুইলাং, সু সি, ও জি হুইজিংকে হত্যা করা হয়। চেন শুবাও ও তার পরিবারের সদস্যদের কোনো ক্ষতি করা হয় না এবং ইয়াং গুয়াং চেন শুবাওকে তার সেনাপ্রধানদের কাছে আত্মসমর্পণ করার জন্য পত্র লিখতে অনুরোধ করেন। ঐ বছরের শেষের দিকে ইয়াং গুয়াংয়ের সৈন্যরা তাদের রাজধানী চাংআনে নিয়ে আসে।
৫৯৪ সালে ইয়াং গুয়াং খরার সময়ে সম্রাট ওয়েনকে তাই পর্বতে উপাসনা অনুষ্ঠান পালনের পরামর্শ দেন। সম্রাট ওয়েন অর্থ সঙ্কটের জন্য বড় পরিসরে অনুষ্ঠান পালনের প্রস্তাব প্রত্যাখান করেন, কিন্তু ছোট পরিসরে একটি অনুষ্ঠান পালন করেন।
৬০০ সালের বসন্তে তুজুয়ের নতুন খান আশিনা ডিয়ানজুয়ে সীমান্তে আক্রমণ চালালে সম্রাট ওয়েন ইয়াং গুয়াং, ইয়ুয়ের ডিউক ইয়াং সু, ইয়াং গুয়াংয়ের ভাই হান যুবরাজ ইয়াং লিয়াং ও তাইপিংয়ের ডিউক শি ওয়ানসুইকে পাঠান। তারা আশিনা ডিয়ানজুয়ের বিরুদ্ধে সফলতা লাভ করেন এবং কিমিন খান আশিনা রাংআনকে ডিয়ানজুয়ের আক্রমণ থেকে রক্ষা করে। সে বছর ইয়াং গুয়াংয়ের বড় ভাই রাজদরবারের যুবরাজ ইয়াং ইয়ং তার অপব্যয় ও অধিক উপপত্নী রাখার জন্য সম্রাট ওয়েন ও সম্রাজ্ঞী ডুগুর অনুগ্রহ হারায়। অন্যদিকে ইয়াং গুয়াং মিতব্যয়ী ও তার যুবরাজ্ঞীর প্রতি অনুরক্ত এমন ভাব প্রদর্শন করেন।
রাজদরবার যুবরাজ
ইয়াং গুয়াং তার রাজদরবার যুবরাজ উপাধি ধরে রাখার জন্য অন্য যুবরাজদের বিরুদ্ধে বিভিন্ন অভিযোগের প্রমাণাদি সংগ্রহ করেন। ৬০২ সালে তার ভাই শু যুবরাজ ইয়াং সিউ য়ি প্রদেশের (বর্তমান চেংডু, সিচুয়ান) সেনাপ্রধানের দায়িত্বে ছিলেন এবং তার আয়ত্ত্বে বিশাল সম্পত্তি ছিল। ইয়াং গুয়াং তার বিরুদ্ধে অমিতব্যয়িতার প্রমাণাদি সংগ্রহ করেন এবং সম্রাট ওয়েনের কাছে পেশ করেন। সম্রাট ওয়েন তাকে রাজদরবারে ডেকে পাঠান এবং ইয়াং সুকে তদন্তের দায়িত্ব দেন। ইয়াং গুয়াং ও ইয়াং সু আরও প্রমাণাদি পেশ করলে সম্রাট ওয়েন তার যুবরাজ উপাধি থেকে পদবনতি দিয়ে তাকে সাধারণ জনগণের পর্যায়ে নিয়ে আসেন এবং তাকে গৃহবন্দী করার নির্দেশ দেন।
কথিত আছে, ৬০২ সালে সম্রাজ্ঞী ডুগু মারা গেলে তিনি শোকাতুর হয়ে খাবার ত্যাগের ভান করেন কিন্তু গোপনে সব ধরনের খাবার খেতেন।
৬০৪ সালে সম্রাট ওয়েন তার গ্রীষ্মকালীন অবকাশ কেন্দ্র রেনশুউ প্রাসাদে (বর্তমান বাওজি, শানসি) অসুস্থ হয়ে পড়েন এবং মারা যান। অনেক ইতিহাসবেত্তারা মনে করেন তার মৃত্যু স্বাভাবিক ছিল না, তাকে ইয়াং গুয়াংয়ের নির্দেশে হত্যা করা হয়। সম্রাট ওয়েনের মৃত্যুর পর ইয়াং গুয়াং সম্রাট ইয়াং উপাধি নিয়ে সিংহাসনে আরোহণ করেন।
প্রাথমিক রাজত্বকাল
সিংহাসনে আরোহণ করার পর সম্রাট ইয়াং তার ভাই বিং প্রদেশের সেনাপতি ইয়াং লিয়াংয়ের বিদ্রোহের সম্মুখীন হয়। ইয়াং লিয়াংকে সেনাপ্রধান ওয়াং কুই এবং সিয়াও মোহেসহ ১৯টি প্রদেশ সমর্থন প্রদান করেন কিন্তু কোন সম্মিলিত পরিকল্পনা না থাকার কারণে তারা ইয়াং গুয়াংয়ের সমগ্র সামাজ্যে বিদ্রোহ না করে শুধু হুয়াংহো নদীর উত্তরাঞ্চলে বিদ্রোহ করে। প্রাথমিক কিছু সাফল্যের পর ইয়াং লিয়াং ক্ষান্ত হলে সম্রাট ইয়াং ইয়াং সুকে তার বিরুদ্ধে আক্রমণের জন্য পাঠান। ইয়াং সু দ্রুত ইয়াং লিয়াংয়ের দপ্তরের দিকে অগ্রসর হন এবং সিয়াওকে বন্দী করে ইয়াং লিয়াংকে আত্মসমর্পণ করার জন্য বাধ্য করেন। সম্রাট ইয়াং ইয়াং লিয়াংকে হত্যা না করে তাকে সাধারণ জনগণ হিসেবে পদোবনতি দেন এবং তাকে আজীবন কারাদন্ড প্রদান করেন।
৬০৪ সালে শীতে জাদুকর ঝাংচউ তাইয়ির কথা অনুসারে চাংআনের ভুপ্রকৃতি তার স্বাস্থ্যের জন্য অনুপযুক্ত হওয়ায় সম্রাট ইয়াং লুওইয়াংয়ে চলে যান এবং চাংআনে ফিরে না আসলেও চাংআনই প্রধান রাজধানী রয়ে যায়। তিনি লুওইয়াংয়ে বড় বড় স্থাপনা নির্মাণের নির্দেশ দেন এবং তার বড় পুত্র জিন যুবরাজ ইয়াং ঝাওকে চাংআনের শাসনভার দিয়ে যান।
৬০৫ সালের শুরু থেকে সম্রাট ইয়াং বড় বড় স্থাপনা নির্মাণ শুরু করেন, যার মধ্যে উল্লেখযোগ্য ছিল লুওইয়াংয়ের রাজপ্রাসাদ। তিনি অসংখ্য মানুষকে তংজি খাল নির্মাণে বাধ্য করেন, যা লুওইয়াংকে হুয়াংহো নদীর সাথে এবং হুয়াংহো নদীকে হুয়াই নদীর সাথে যোগ করে। এছাড়া তিনি হুয়াই নদীর সাথে ইয়াংজি নদীকে যোগ করতে হান খাল পুনঃখনন করান। এই খাল দুটি পরবর্তীতে গ্র্যান্ড খালের সাথে সম্পৃক্ত হয়। এই বছর শরতে তংজি ও হান খাল খনন সম্পন্ন হলে সম্রাট ইয়াং রাজকীয় সাম্পানে করে ইয়াংঝও প্রদেশের রাজধানী জিয়াংডু ভ্রমণ করেন।
একই বছরের বসন্তে সম্রাট ইয়াং তার পত্নী সিয়াওকে সম্রাজ্ঞী করেন এবং ইয়াং ঝাওকে রাজদরবারের যুবরাজ করেন। তিনি সামরিক বাহিনীর সকল সেনাপতির দপ্তর তুলে দেন। তিনি সেসময় সম্রাজ্ঞী সিয়াওয়ের ভাই জুয়ের ডিউক পশ্চিম লিয়াং সম্রাট জিংকে বিশ্বাস করতেন এবং তাকে লিয়াংয়ের ডিউক ও তার আত্মীয়স্বজনদের রাজদরবারের গুরুত্বপূর্ণ পদ প্রদান করেন।
৬০৫ সালে খাইতান সম্প্রদায় য়িং প্রদেশ (বর্তমান ঝাওইয়াং, লিয়াওনিং) আক্রমণ করলে সম্রাট ইয়াং ওয়েই ইয়ুনকির তুজুয়ে সৈন্যদলকে আশিনা রাংআনের অধীনে খাইতানদের আক্রমণের নির্দেশ দেন। খাইতান সম্প্রদায় বন্দী হয় এবং পরাজিত হয়।
৬০৬ সালে যুবরাজ ইয়াং ঝাও লুওইয়াংয়ে ভ্রমণকালে অসুস্থ হয়ে পড়েন এবং মারা যান। সম্রাট ইয়াং অন্য কাউকে রাজদরবার যুবরাজ না করে ইয়াং ঝাওয়ের পুত্র ইয়াং তান, ইয়াং তং ও সুই সম্রাট গংইয়াং ইউকে যুবরাজ করেন। একই বছর সম্রাট ইয়াং লুওইয়াংয়ের কাছে দুইটি বড় শস্যাগার নির্মাণের নির্দেশ দেন। শস্যাগার দুইটি হল লুওকউ শস্যাগার ও হুইলুও শস্যাগার।
৬০৭ সালের বসন্তে আশিনা রাংআন লুওইয়াংয়ে সম্রাট ইয়াংয়ের সাথে দেখা করতে যান। এ সময়ে ইয়ুওয়েন শুর প্ররোচনায় সম্রাট ইয়াং ইয়াং ইয়ংয়ের আট পুত্রকে হত্যা করেন। এই বছরের গ্রীষ্মে সম্রাট ইয়াং সকল প্রাদেশিক ব্যবস্থা তুলে দেন। তিনি তার পিতার পাঁচ প্রধান আমলাতান্ত্রিক ব্যবস্থার চারটি ব্যবস্থা – শাংশু শেং (নির্বাহী দপ্তর), মেনসিয়া শেং (পরীক্ষণ দপ্তর), নেইশি শেং (আইন প্রনয়ণ দপ্তর) ও খোজাদের কর্ম দপ্তর বাদ দিয়ে ডিয়ানেই শেং (রাজ গ্রন্থাগার) চালু করেন।
এবছর কিমিন সম্রাট ইয়াংয়ের সাথে ইয়ুলিনে সাক্ষাৎ করেন। এছাড়া পেই জুর প্ররোচনায় সম্রাট ইয়াং সিয়ু রাজ্যসমূহের সাথে পুনরায় সম্পর্ক স্থাপন করেন।
৬০৮ সালে সম্রাট ইয়াং ১০ লাখের বেশি মানুষকে ইয়ংজি খাল খননের জন্য বাধ্য করেন, যা হুয়াংহো নদীর সাথে ঝওয়ের (বর্তমান বেইজিং) যোগসূত্র স্থাপন করেন। কথিত আছে, যথেষ্ট পরিমাণ পুরুষ না থাকায় নারীদেরও এ কাজ সম্পন্ন করার জন্য বাধ্য করা হয়।
মধ্য যুগ
৬০৯ সালে আশিনা রাংআন আবার সম্রাট ইয়াংয়ের সাথে দেখা করেন এবং সম্রাট ইয়াং তাকে অনেক উপঢৌকন প্রদান করেন। এবছর বসন্তে সম্রাট ইয়াং তার সাম্রাজ্যে কৃষিজমি পুনঃবণ্টনের আদেশ দেন। ৬০৯ সালের বসন্তের শেষ দিকে তিনি নব্য বিজিত তুইয়ুহুন অঞ্চল দেখতে যান এবং তার কয়েকজন সেনাপ্রধানকে মুরং ফুয়ুনকে পরাজিত করার জন্য পাঠান। সুই সৈন্যরা মুরং ফুয়ুনের সাথে যুদ্ধে লিপ্ত হয় এবং তাকে ডাংসিয়াং সম্প্রদায়ের দিকে পালিয়ে যেতে বাধ্য করেন। ৬০৯ সালের শেষের দিকে আশিনা রাংআন মারা যান এবং তার পুত্র শিবি খান আশিনা ডুওজিশি তার স্থলাভিষিক্ত হন। তুজুয়ে রীতি অনুসারে, আশিনা ডুওজিশি আশিনা রাংআনের স্ত্রী যুবরাজ্ঞী য়িচেংকে বিয়ে করার জন্য সম্রাট ইয়াংয়ের অনুমতি প্রার্থনা করেন এবং সম্রাট তাকে অনুমতি দেন। একই বছর সম্রাট ইয়াং তার কর্মচারী সুয়ে ডাওহেংয়ের সাহিত্য প্রতিভায় ঈর্ষান্বিত হয়ে তাকে মিথ্যা অভিযোগে শ্বাসরোধ করে হত্যা করেন।
৬১১ সালে সম্রাট ইয়াং পশ্চিম তুজুয়ের খান আশিনা দামানকে সাক্ষাৎ করতে বললে তিনি তার নিমন্ত্রণ প্রত্যাখান করলে তিনি রাগান্বিত হন। তিনি পেই জুকে আশিনা দামানের অনুগত খান আশিনা শেগুইকে আশিনা দামানের বিরুদ্ধে বিদ্রোহ করার জন্য প্রণোদিত করার নির্দেশ দেন এই শর্তে যে তার সাথে একজন সুই যুবরাজ্ঞীর বিয়ে দেওয়া হবে। আশিনা শেগুই আশিনা দামানের বিরুদ্ধে বিদ্রোহ করেন এবং তাকে প্রথমে গাওচাং ও পরে সুই সাম্রাজ্যে পালাতে বাধ্য করেন। সম্রাট ইয়াং আশিনা দামানকে ক্ষমা করে দেন এবং তার সম্পদায়কে তিন ভাগে ভাগ করে আশিনা দামানকে তার খান উপাধি ফেরত দেন কিন্তু তাকে কখনো তার সম্প্রদায়ের কাছে ফিরে যাওয়ার অনুমতি প্রদান করেন নি।
৬১২ সালে ঝও সেনাদপ্তরে সৈন্যদের একত্রিত করা হয় এবং সম্রাট ইয়াং গগুর‍্যেও অঞ্চলের বিভিন্ন শহরে আক্রমণ চালান। তাদের প্রধান লক্ষ্য ছিল গুরুত্বপূর্ণ শহর লিয়াওডং (বর্তমান লিয়াওইয়াং, লিয়াওনিং) ও গগুর‍্যেও রাজধানী পিয়ংইয়াং। সম্রাট ইয়াং সেনাপ্রধানের তাদের ইচ্ছানুসারে যুদ্ধ পরিচালনা না করে তার সিদ্বান্ত অনুসারে যুদ্ধ পরিচালনার নির্দেশ দেন। গগুর‍্যেওদের সকল দুর্গ ও শহর সুই সৈন্যদের প্রতিহত করার যোগ্য ছিল। ফলে মানচুরিয়াকে সহজে প্রাজিত করা সম্ভব হয় নি। সম্রাট ইয়াং নতুন পরিকল্পনা করেন। তিনি গগুর‍্যেও রাজধানী দখল করার জন্য নৌবহরের সাহায্য নেন। নৌবহর স্বল্প সময়ের নির্দেশে রাজধানীতে আক্রমণ করে কিন্তু ওঁতপেতে থাকা গগুর‍্যেও সৈন্যদের কাছে পরাজিত হয়। নৌবহর স্থলবাহিনী আসার জন্য অপেক্ষা করে কিন্তু খাদ্য সরবরাহ কমতে থাকলে অনেক সুই সৈন্য মারা যান। গগুর‍্যেও সেনাপ্রধান এউলজি মেউনডেউক প্রতিনিয়ত তাদের উপর আক্রমণ চালায় এবং তাদের পিছু হটতে বাধ্য করে। সুই সৈন্যরা সালসু নদীতে আসে কিন্তু এউলজি ও গগুর‍্যেও সইন্যর তাদের আক্রমণ করার জন্য ওঁত পেতে ছিল। সালসু নদীতে গগুর‍্যেওরা একটি বাঁধ নির্মাণ করে রেখেছিল যাতে সুইরা মনে করে নদীটি অগভীর। যখন সুই সৈন্যরা নদীর মাঝখানে আসে তার বাঁধ ভেঙ্গে দেয় এবং অসংখ্য সুই সৈন্য ডুবে মারা যায়। ৩০৫,০০০ সৈন্যের মধ্যে মাত্র ২,৭০০ সৈন্য জীবিত ফিরতে সক্ষম হয়।
৬১৩ সালে সম্রাট ইয়াং ঝও সেনাদপ্তরে সৈন্যদের একত্রিত করার নির্দেশ দেন এবং গগুর‍্যেওদের বিরুদ্ধে দ্বিতীয় আক্রমণ পরিচালনা করেন। তিনি তার সৈন্যদের মধ্যে সেরা সৈন্যদের নিয়ে বিশেষ দল সিয়াওগুও সেনা (শক্তিশালী ও সাহসী) তৈরি করেন এবং তারা হন সম্রাটের ব্যক্তিগত প্রহরী। সৈন্যদের বাধ্য করার কারণে আরও অনেকে পালিয়ে যায় এবং ভূমি ও কৃষি বিষয়ক বিদ্রোহীদের সাথে যোগ দেয়।
শেষ যুগ
৬১৪ সালে সম্রাট ইয়াং গগুর‍্যেও সম্প্রদায়ের বিরুদ্ধে আরেকটি আক্রমণের প্রস্তাব করলে তার কর্মকর্তাদের সম্মতি না থাকলেও কেউ তার বিরোধিতা করেন নি। ঝও সেনাদপ্তর থেকে অনেক সৈন্য পালিয়ে যায়। সম্রাট ইয়াং যারা পালিয়ে যাচ্ছিল তাদের হত্যা করার নির্দেশ দেন কিন্তু তাও পালিয়ে যাওয়া সৈন্যের সংখ্যা বাড়তে থাকে। গগুর‍্যেও সৈন্যরাও সুই সৈন্যদের একের পর আক্রমণ করতে থাকে এবং তারা সুইদের খাবার সরবরাহের আক্রমণ করেন। গগুর‍্যেওরা ইয়ান সুয়াংআনের সহযোগী হুসি ঝেংকে ফেরত নিয়ে যায়।
৬১৫ সালের বসন্তে ইয়ুওয়েন শুর অভিযোগ করেন রাজকর্মকর্তা লি হুন তার বোন ইয়াং লিহুয়ার মেয়ের স্বামী লি মিনকে তার স্থলাভিষিক্ত করার ফন্দি করছেন। সম্রাট ইয়াং তার কথা বিশ্বাস করে এবং একজন লি পরবর্তী সম্রাট হবেন এমন এক দৈববাণীর শুনার পর লি হুন, লি মিন ও তাদের সম্প্রদায়ের লোকদের হত্যা করান। এমনকি তার বোন ইয়াং লিহুয়ার কন্যা ইয়ুওয়েন এয়িংকে বিষ পান করিয়ে হত্যা করেন।
সম্রাট ইয়াং লুওইয়াং ছেড়ে যাওয়ার পর ইয়াং সুয়াংআনের প্রাক্তন কুশলী লি মি ঝাই রাংয়ের বিদ্রোহীদের পরামর্শ প্রদান করেন লুওইয়াংয়ে সরাসরি আক্রমণ করতে। ঝাই সম্মত হন এবং ঝাগ্ন সুতুওকে এক যুদ্ধে হত্যা করলে সুই সৈন্যরা ভেঙ্গে পরে। ঝাই লি নামক কেউ পরবর্তী সম্রাট হবে এই দৈববাণী বিশ্বাস করে লি মিকে তাদের নেতা হিসেবে সম্মান প্রদর্শন শুরু করেন। ইতিমধ্যে, সুই সেনাপ্রধান ইয়াং ইয়িচেন হুয়াংহো নদীর ঝাং জিনচেং ও গাও শিডাকে হত্যা করে উত্তরের বিদ্রোহীদের বিরুদ্ধে জয়লাভ করেন, কিন্তু সম্রাট ইয়াং ও তার প্রধানমন্ত্রী ইয়াং ইয়িচেনের প্রতিভায় ভীত হয়ে তাকে পদোন্নতি দিয়ে মন্ত্রী করে রাজদরবারে নিয়ে আসেন। ইয়াং ইয়িচেন কিছুদিন পর মারা যান এবং হুয়াংহো নদীর উত্তরে ডুও জিয়ানডের অধীনে আবার বিদ্রোহ শুরু হয়। ৬১৭ সালের মধ্যে কিছু প্রধান বিদ্রোহ দেখা দেয়, যার মধ্যে উল্লেখযোগ্য ছিলঃ
৬১৭ সালের বসন্তে লি মি ও ঝাই লুওইয়াংয়ের নিকটবর্তী সম্রাট ইয়াংয়ের প্রধান খাদ্যাগার, লুওকউ ও হুইলুও দখল করে এবং তাদের সৈন্যদের পরিমিত খাদ্য সরবরাহ করতে থাকে। অন্যদিকে সুই সৈন্যদের খাবারের মজুদ শেষ হতে থাকে। লি মি ওয়েইয়ের ডিউক উপাধি গ্রহণ করে এবং ঝাইকে ডং সেনাদপ্তরের ডিউক করেন, যদিও পরে লি ঝাইকে ভয় করে তাকে হত্যা করেন ও তার সেনাবাহিনীর উপর কর্তৃত্ব স্থাপন করেন। কয়েকজন ভূমি ও কৃষি বিষয়ক বিদ্রোহী, ডউ ও লি ইউয়ান লি মিকে পরবর্তী সম্রাট হতে পারে ভেবে তার সাথে যোগ দেয়। সম্রাট ইয়াং ওয়াংকে লুওইয়াংয়ে প্রতিরক্ষায় সাহায্যের জন্য প্রেরন করেন এবং লি মির আক্রমণ প্রতিহত করেন। ইতোমধ্যে ৬১৭ সালের শীতে লি ইউয়ান দক্ষিণ-পশ্চিমে অগ্রসর হয়ে চাং'আন দখল করে। তিনি ইয়াং ইউকে সম্রাট ঘোষণা করেন এবং সম্রাট ইয়াংকে তাইশাং হুয়াং (অবসরপ্রাপ্ত সম্রাট) হিসেবে সম্মান প্রদান করেন এবং তিনি নিজে তাং যুবরাজ উপাধি নিয়ে প্রকৃত ক্ষমতার অধিকারী হন।
সমাধি
২০১৩ সালের এপ্রিল মাসে সম্রাট ইয়াংয়ের সমাধি ইয়াংঝওয়ে আবিস্কৃত হয়। দুই ইটের গাঁথুনিযুক্ত সমাধিটি ইয়াংঝওয়ের হানজিয়াং জেলায় এক গৃহনির্মাণের সময় আবিস্কৃত হয়।পশ্চিমের একটি সমাধিতে সুই সম্রাট ইয়াংয়ের এপিটাফ খোদাই করা একটি পাথর পাওয়া যায়। ধারণা করা হয় অপর সমাধিটি ছিল সম্রাটের কোন এক উপপত্নীর কিন্তু তা কার তা জানা যায় নি।
সমাধিটির আয়তন ৪.৯৮ × ৫.৮৮ মিটার, যা সেসময়ের অন্য অ-রাজকীয় সমাধির তুলনায় ছোট। চীনা প্রত্নতাত্ত্বিকেরা ধারণা করেন সম্রাট ইয়াংঝও থেকে পালিয়ে যাওয়ার পর মারা গেলে সময় স্বল্পতার জন্য বড় সমাধি নির্মাণ সম্ভব হয় নি। সমাধিটির উপরের দিক পরবর্তী সময়ের এর উপরে ভবন নির্মাণের ফলে ভেঙ্গে যায়। সমাধিতে কোনো কফিন বা মানবকঙ্কাল পাওয়া যায় নি। তবে কিছু হস্তনির্মিত বস্তু, যেমন সিংহ আকৃতির স্বর্ণখচিত দরজার খিল ও স্বর্ণ দিয়ে অলংকৃত জেড বেল্ট।
সংস্কৃতি
সম্রাট ইয়াং নিজে শিল্পকলার পৃষ্ঠপোষক ছিলেন। তিনি এশিয়ার বিভিন্ন দেশ থেকে সুই রাজদরবারে সাত থেকে নয় অর্কেস্ট্রায় বৃদ্ধি করেন। তিনি নিজেও একজন শিল্পী ছিলেন, কিন্তু তিনি বেশি ঈর্ষাকাতর ও একগুঁয়ে ছিলেন এবং অন্য বিজ্ঞ লোকের কথা কম কানে নিতেন। তিনি একজন গুনী কবি ছিলেন কিন্তু আরও দুইজন কবির কবিতার অন্ত্যমিল তার থেকে ভাল হওয়ায় তাদের হত্যা করেন।
কে ভি মুরালিধরন
কে ভি মুরালিধরন একজন ভারতীয় রাজনীতিবিদ। তিনি ২০০১ সালে ভারতীয় জনতা পার্টির প্রার্থী হিসাবে থাললি আসন থেকে নির্বাচিত তামিলনাড়ু বিধানসভার সাবেক সদস্য ছিলেন।
এরেন্ডাবাড়ী ইউনিয়ন
এরেন্ডাবাড়ী ইউনিয়ন বাংলাদেশের রংপুর বিভাগের গাইবান্ধা জেলার ফুলছড়ি উপজেলার অন্তর্গত একটি ইউনিয়ন পরিষদ। এটি ২৩২.৩৫ কিমি২ (৮৯.৭১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৮৪৩ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৬টি।
ক্যাসিও
ক্যাসিও কম্পিউটার কোম্পানি লিমিটেড (カシオ計算機株式会社) হলো জাপানের বহুজাতিক কনজ্যুমার ইলেকট্রনিক্স ও বাণিজ্যিক ইলেকট্রনিক্স প্রস্তুতকারক কোম্পানি। এর প্রধান সদরদপ্তর জাপানের টোকিওর শিবুয়াতে অবস্থিত। এর পণ্যসমূহের মধ্যে রয়েছে ক্যালকুলেটর, মোবাইল ফোন, ডিজিটাল ক্যামেরা, ইলেকট্রনিক মিউজিক্যাল ইনস্ট্রুমেন্ট এবং ডিজিটাল ঘড়ি। এটি ১৯৪৬ সালে প্রতিষ্ঠিত হয় এবং ১৯৫৭ সালে সারা বিশ্বে প্রথম ইলেকট্রনিক ক্যালকুলেটর বাজারে ছাড়ে।
ইতিহাস
ক্যাসিও ১৯৪৬ সালের এপ্রিল মাসে ক্যাশিও সিসাকুজো নামে টেডাও ক্যাশিও (樫尾忠雄) কর্তৃক প্রতিষ্ঠিত হয়। যিনি ফেব্রিকেশন টেকনোলজির একজন ইঞ্জিনিয়ার ছিলেন। পরবর্তীতে ১৯৫৭ সালে ক্যাসিও তাদের কোম্পানির নাম পরিবর্তন করে বর্তমান নামে যাত্রা শুরু করেন।
পণ্যসমূহ
ক্যাসিওর পণ্য তালিকায় রয়েছে ঘড়ি, ক্যাশ রেজিস্টার, ইল্যুমিনেটর, ডিজিটাল ক্যামেরা, ফিল্ম ক্যামেরা, ল্যাপটপ, নোটবুক, কম্পিউটার, মোবাইল ফোন, ইলেকট্রনিক কীবোর্ড, পিডিএ (ই-ডাটা ব্যাংক), ইলেকট্রনিক অভিধান, ক্যাসিও ডিজিটাল ডায়েরি, ইলেকট্রনিক গেমস, কম্পিউটার প্রিন্টার। ১৯৭০ ও ১৯৮০ এর দশকে, ক্যাসিও মূলত বৈজ্ঞানিক ক্যালকুলেটর এবং মিউজিক্যাল যন্ত্রপাতির জন্য পরিচিত ছিলো। বর্তমানে ক্যাসিও ডিজিটাল ঘড়ি তৈরির জন্যও পরিচিত হয়ে ওঠেছে। ক্যাসিও স্থানীয় বাজারের জন্য, "প্রেয়ার কম্পাস" নামে একটি ঘড়িও তৈরি করেছে, যেটি মুসলিমদের সময় ও দিক নির্দেশনার জন্য সহযোগিতা করে থাকে।
সায়েন্টিফিক ক্যালকুলেটর
নোট: এই তালিকায় নির্বাচিত ক্যালকুলেটর সমূহের নাম দেওয়া হয়েছে।
ঘড়ি
Casio sheen
আদিনা মসজিদ
আদিনা মসজিদ মালদহে অবস্থিত একটি মসজিদ। এটি সিরিয়ার উমাইয়া মসজিদের আদলে তৈরি। এটি তৎকালীন দক্ষিণ এশিয়ার বৃহত্তম মসজিদ।
ইতিহাস
এটি বেঙ্গল সালতানাতের সময় সিকান্দার শাহ কর্তৃক একটি রাজকীয় মসজিদ হিসেবে নির্মিত হয়। তিনি ইলিয়াস শাহী রাজবংশের সদস্য ছিলেন এবং মহিমান্বিত সুলতান এবং বিশ্বাসীদের খলিফার মত উঁচু উপাধি বহন করেন। মসজিদটি সাবেক রাজকীয় রাজধানী পাণ্ডুয়ায় অবস্থিত। বিশাল স্থাপত্য উমাইয়া মসজিদের হাইপোস্টাইলের সাথে যুক্ত, যা নতুন এলাকায় ইসলাম প্রবর্তনের সময় ব্যবহার করা হয়। ১৩৫৩ ও ১৩৫৯ সালে দিল্লি সালতানাতকে দুইবার পরাজিত করার পর প্রথম দিকের বঙ্গ সালতানাত সাম্রাজ্যবাদী উচ্চাকাঙ্ক্ষাকে টেনে নিয়ে যায়। আদিনা মসজিদ ১৩৬৪ সালে কমিশন করা হয়। ষোড়শ শতাব্দীতে মুঘল সাম্রাজ্যের উত্থানের সাথে সাথে বঙ্গ সালতানাত ভেঙ্গে যায়।
অবস্থান
পুরাতন মালদহ শহর থেকে ২০ কিলমিটার দূরে ১২ নং জাতীয় সড়কের পাশে অবস্থিত। এর বিপরীতে আছে আদিনা মৃগ উদ্যান।
স্থাপত্য
এই মসজিদ উত্তর-দক্ষিণে ৫২৪ ফুট লম্বা ও ৩২২ ফুট চওড়া। এতে ২৬০টি থাম ও ৩৮৭টি গম্বুজ আছে। মসজিদের নকশা বাংলা, আরব, ফার্সি ও বাইজেন্টাইন স্থাপত্য অন্তর্ভুক্ত। যদিও মসজিদটি তার আকারের কারণে দূর থেকে আকর্ষণীয়, কিন্তু সূক্ষ্মভাবে পরিকল্পিত সাজসজ্জার কারণে এটি থেকে একটি ভাল দূরত্বে দাঁড়িয়ে থাকা বৈশিষ্ট্য দেখা কঠিন করে তোলে। এটি ধ্বংসস্তূপের রাজমিস্ত্রি দিয়ে নির্মিত হয়েছিল যা ইট, পাথর, স্তূপের প্রলেপ, প্লাস্টার, কংক্রিট, গ্লেজিং বা চুন মসৃণ দ্বারা আবৃত ছিল। পাথরের ফুল ভবনের চারপাশের অভ্যন্তর এবং বহির্ভাগের খিলানে একত্রিত করা হয়। এর পরিকল্পনা দামেস্কের বড় মসজিদের অনুরূপ।
বোধিবৃক্ষ
বোধিবৃক্ষ (সংস্কৃত: बोधि, সিংহলি: බෝධිය, তামিল: அரசமரம், দেবনাগরী: पीपल क पेड़ পিপল ক পেড়), হল ভারতের বুদ্ধগয়ায় অবস্থিত একটি অশ্বত্থ বৃক্ষ, যার তলায় ধ্যান করে বৌদ্ধধর্মের প্রবর্তক সিদ্ধার্থ গৌতম বোধিলাভ করে বুদ্ধ হয়েছিলেন। সংস্কৃত ভাষায় 'বোধি' শব্দের অর্থ 'জ্ঞান'। ধর্মীয়মতে, বোধিবৃক্ষ তার হৃদয়াকৃতির পাতা দ্বারা সহজেই চেনা যায়। গৌতম বুদ্ধ পঁয়তিরিশ বছর বয়সে,বৈশাখী পূর্ণিমা তিথিতে পূর্বদিকে মুখ করে সুজাতার দেওয়া পায়েসান্ন ঊনপঞ্চাশ গ্রাসে গ্রহণ করে মধ্যম পন্থা অবলম্বন করার মানস নিয়ে যে অশ্বত্থ বৃক্ষের নিচে ধ্যানমগ্ন হয়েছিলেন তাকেই বলা হয় বোধিদ্রুম বা বোধিবৃক্ষ। বৌদ্ধদের নিকট এই জাতীয় বৃক্ষই পরম ভক্তিতে বোধিবৃক্ষ হিসেবে পূজিত হয়। বোধিবৃক্ষের পাদদেশে জলসিঞ্চন বৌদ্ধদের নিকট একটি অতি পুণ্যের কাজ। বোধিবৃক্ষের প্রতি সম্মান জানিয়ে বোধিবৃক্ষ বন্দনা করা হয়। প্রতিটি বৌদ্ধবিহারে বোধিবৃক্ষের উপস্থিতি একটি অপরিহার্য বিষয়। ধ্যানমগ্নকালে বোধিবৃক্ষ বুদ্ধকে ছায়া প্রদান করায় বুদ্ধ বোধিবৃক্ষের প্রতি কৃতজ্ঞতা জ্ঞাপন করেন। সম্রাট অশোক তার পুত্র মহেন্দ্র ও তার কন্যা সংঘমিত্রাকে বৌদ্ধ ধর্ম প্রচারকালে সিংহলে বোধিবৃক্ষের চারা দিয়ে পাঠান। এই চারা বুদ্ধগয়ায় যে বোধিবৃক্ষের নিচে বসে বুদ্ধ বোধি লাভ করেন সেই বৃক্ষেরই বংশধর। বোধিবৃক্ষের শাখাতেই পরলোকগত জ্ঞাতিবর্গের উদ্দেশে সাদা বর্ণের কাপড়ের তৈরি সিলিন্ডার আকৃতির বিশেষ বস্তু টাঙানো হয়।
লর্ড ম্যাকলের নিম্নগামী পরিস্রবণ শিক্ষানীতি, ১৮১৩
লর্ড ম্যাকলের নিম্নগামী পরিস্রবণ শিক্ষানীতি, ১৮১৩ ব্রিটিশ ভারতে প্রণীত ইংরেজদের সর্বপ্রথম শিক্ষানীতি। এই শিক্ষানীতি প্রবর্তন করেন ইংরেজ রাজনীতিবিদ টমাস ব্যাবিংটন ম্যাকলে। এই শিক্ষানীতি ভারতের প্রাথমিক শিক্ষা কাঠামো গঠন করার জন্য প্রণয়ন করা হয়েছিলো। এই শিক্ষানীতি উপমহাদেশে স্থানীয়ভাবে চুইয়ে পড়া শিক্ষানীতি নামেও পরিচিত ছিলো। ১৮১৩ সালে ব্রিটিশ সরকারের একটি আইনের মাধ্যমে উপমহাদেশের জনগণের শিক্ষাক্ষেত্রে এক লক্ষ টাকা বাজেট করা হয়। এই টাকা কীভাবে খরচ করা হবে, সেইজন্য বিভিন্ন শিক্ষাবিদদের পরামর্শ নেওয়া হয়। এই পরামর্শের জের ধরেই টমাস ব্যাবিংটন ম্যাকলে একটি পরামর্শ দেন, সেই প্রস্তাব থেকেই এই শিক্ষানীতি তৈরি হয়।
এই শিক্ষানিতিতে ম্যাকলে প্রস্তাব করেছিলো, উপমহাদেশে আমাদের শাসনকর্ম চালাতে দোভাষী তৈরি করতে হবে, যারা স্থানীয় ভাষার সঙ্গে আমাদের ইংরেজি ভাষার যোগাযোগ করিয়ে দিবে। এই নীতির ফলে উপমহাদেশের মানুষ ইংরেজি ভাষা ও তাদের সংস্কৃতির দিকে ঝুকে পরেছিলো। এই নীতি ভারতের দেশীয় শিক্ষা ব্যবস্থার ধ্বংস ডেকে এনেছিল। এতে দেশীয় ভাষা, সাহিত্য, প্রাথমিক বিদ্যালয়সমূহ নিস্তেজ হয়ে পড়ে।
গোবর্ধন শিলা
গোবর্ধন শিলা ব্রজের গোবর্ধন পাহাড়ের একটি শিলা। গোবর্ধন পাহাড় শ্রীকৃষ্ণের সাথে সম্পর্কিত হিন্দু ধর্মগ্রন্থে একটি অনন্য অবস্থান, বৃজ নামক ভূমি যেখানে তিনি জন্মগ্রহণ করেছিলেন। গোবর্ধন বা গিরিরাজ নামে পরিচিত এবং ব্রজের পবিত্র কেন্দ্র হওয়ায় এটি কৃষ্ণের প্রাকৃতিক রূপ হিসেবে চিহ্নিত। ভারতীয় শিল্প অতিপ্রাকৃতভাবে প্রতিমাসংক্রান্ত ছবি পছন্দ করে, কিন্তু লোক উপাসনা, আদি বৌদ্ধধর্ম, শিবের বনলিঙ্গ এবং বিষ্ণুর শালিগ্রামে কিছু অ্যানিকনিজম ঘটে। তাদের সৌর তাৎপর্য আছে, এবং পূজায় তাদের ব্যবহার ভারতে হিন্দু আমলের পূর্বাভাস দেয়। পাথরটি সাধারণত বাদামী বর্ণের হয়।
গোবর্ধন, হিন্দু তীর্থের একটি খুব বিখ্যাত স্থান, মথুরা থেকে ২৬ কিমি পশ্চিমে (নয়াদিল্লি থেকে ১৫৪ কিমি) রাজ্য মহাসড়কে দিগ পর্যন্ত অবস্থিত। গোবর্ধন গিরিরাজ নামে পরিচিত একটি সরু বেলেপাথরের পাহাড়ে অবস্থিত যার দৈর্ঘ্য প্রায় ৮ কিমি। চৈতন্য মহাপ্রভু যখন ১৫১৫ খ্রিস্টাব্দে বৃন্দাবন পরিদর্শনের সময় গোবর্ধন পাহাড়ের পরিক্রমা (প্রদক্ষিণ) করেছিলেন, তখন তিনি পাহাড়ে হাঁটেননি কারণ তিনি গোবর্ধনকে শ্রীকৃষ্ণের থেকে আলাদা বলে মনে করতেন না । অতএব, ঐতিহ্যগতভাবে বৈষ্ণবগণ গোবর্ধন পাহাড়ে পা রাখেন না।
কিংবদন্তি
এটা বিশ্বাস করা হয় যে হাজার হাজার বছর আগে, ভগবান শ্রীকৃষ্ণ তার গোলাপী আঙুল দিয়ে একটি পাহাড় তুলে ৭ দিনের জন্য তাঁর মাথার উপরে রাখলেন, বৃষ্টির দেবতা ইন্দ্রের হাত থেকে তাঁর আত্মীয়দের রক্ষা করার জন্য। যেহেতু ভগবান শ্রীকৃষ্ণ ঘোষণা করেছিলেন যে তিনি এবং গোবর্ধন পাহাড় ভিন্ন নয়, সেকারণে বল্লভাচার্য ঐতিহ্যের অনুসারীরা গোবর্ধন শিলার পূজা করেন।
তারা গোবর্ধন শিলার পাশাপাশি শালিগ্রামের উপাসনা করেন, উভয়ই ড়শ্বরপ্রদত্ত ব্যক্তিত্বের অ্যানিকনিক প্রতীক হিসাবে বিবেচিত, ঠিক যেমন তারা মন্দিরে কৃষ্ণের দেবতার পূজা করে। তারা গোবর্ধন পাহাড় উত্তোলন, কৃষ্ণের উত্তোলন গোবর্ধন পাহাড়, গিরিরাজ গোবর্ধন পূজা, কৃষ্ণ উত্তোলন গোবর্ধন পাহাড়, শ্রী গিরিরাজ গোবর্ধন পূজা প্রভৃতি অনুষ্ঠান পালন করেন।
শ্রীমদ্ভাগবতম, গোবর্দহন পাহাড়ের প্রাসঙ্গিক গ্রন্থ, থেকে অনুবাদ:
"কৃষ্ণ একটি মহান অতীত রূপ ধারণ করেছিলেন এবং বৃন্দাবনের অধিবাসীদের কাছে ঘোষণা করেছিলেন যে তিনি স্বয়ং গোবর্ধন পাহাড় ছিলেন যাতে ভক্তদের বোঝানো যায় যে গোবর্ধন পাহাড় এবং কৃষ্ণ অভিন্ন। কৃষ্ণ এবং গোবর্ধন পাহাড়ের পরিচয় এখনও সম্মানিত, এবং মহান ভক্তগণ গোবর্ধন পাহাড় থেকে শিলা নিয়ে যান এবং মন্দিরে কৃষ্ণের দেবতার পূজার মতোই তাদের পূজা করেন। (শ্রীমদ্ভাগবতম ১০.২৪.৩৫, সারমর্ম)" "সমস্ত ভক্তদের মধ্যে, এই গোবর্ধন পাহাড় সেরা!হে আমার বন্ধুরা, এই পাহাড় কৃষ্ণ ও বলরামকে সরবরাহ করে, তাদের বাছুর, গরু এবং গোয়ালের বন্ধুদের সাথে, সব ধরনের প্রয়োজনীয় জিনিস, পান করার জন্য জল, খুব নরম ঘাস, গুহা, ফল, ফুল এবং সবজি। এইভাবে পাহাড় প্রভুকে শ্রদ্ধা জানায়। কৃষ্ণ এবং বলরামের পদ্ম চরণ দ্বারা স্পর্শিত হওয়ায়, গোবর্ধন পাহাড় খুব আনন্দিত দেখাচ্ছে। (শ্রীমদ্ভাগবতম ১০.২১.১৮)"
গোবর্ধন পূজা ও পাহাড়ি পরিক্রমা
বর্তমানে এর সর্বোচ্চ বিন্দুতে, গোবর্ধন পাহাড় মাত্র ২৫ মিটার (৮০ ফুট) উঁচু এবং একটি প্রশস্ত পাহাড়। এটি একটি সংকীর্ণ বেলেপাথরের পাহাড় যা গিরিরাজ নামে পরিচিত যা দৈর্ঘ্যে প্রায় ৮ কিমি।
কৃষ্ণ যখন ইন্দ্রের ক্রোধ থেকে ব্রজ (বৃন্দাবন) এর অধিবাসীদের রক্ষা করেছিলেন, তিনি তাদের গোবর্ধন পাহাড়ের পূজা করার পরামর্শ দিয়েছিলেন এবং তারা পাহাড়ের চারপাশে একটি পূজা এবং একটি পরিক্রমা (প্রদক্ষিণ) করেছিলেন। এভাবে, মথুরার কাছে গোবর্ধন পর্বত উত্তোলনের স্মরণে একটি উৎসব কৃষ্ণের দ্বারা গোবর্ধন পূজা হিসেবে প্রচলিত হয় যখন দীপাবলি (আলোর উৎসব) উদযাপনের পর দিন গোবর্ধন পূজা করা হয়। ধার্মিক ব্যক্তিরা সারা রাত জেগে থাকেন এবং কৃষ্ণের ভোগের জন্য (খাবারের নৈবেদ্য) জন্য ছাপ্পান্ন (বা ১০৪) বিভিন্ন ধরনের খাবার রান্না করেন। এই অনুষ্ঠানকে বলা হয় অংকুট বা অন্নকুট যার অর্থ খাদ্যের পাহাড়। বিভিন্ন ধরনের খাদ্য - শস্য, ডাল, ফল, শাকসবজি, চাটনি, আচার এবং সালাদ - দেবতাকে দেওয়া হয় এবং তারপর ভক্তদের কাছে প্রসাদ হিসাবে বিতরণ করা হয়। হাজার হাজার ভক্ত গিরিরাজের জন্য নৈবেদ্য নিয়ে আসেন। এই পুজোর পরে, ভক্তরা গোবর্ধন পরিক্রমা করেন।
পরিক্রমা হল একটি পবিত্র আচার যাকে বলা হয় গোবর্দন পরিক্রমা যা অনেক বিশ্বাসীরা পালন করেন।গোবর্ধন পরিক্রমা করার জন্য কোন সময়সীমা নেই, কিন্তু যারা দণ্ডবত (পূর্ণ প্রণাম) পরিক্রমা করেন তাদের জন্য, একটি কঠিন রূপ যা সপ্তাহ হতে পারে এবং কখনো কখনো এমনকি মাস পর্যন্ত সম্পন্ন হতে পারে। এটি একটি স্থানে দাঁড়িয়ে, মাটিতে সমতলভাবে শুয়ে লাঠি (ডান্ডা) এর মতো প্রণাম করে এবং তারপর পুরো রুটটি ঢেকে রাখা পর্যন্ত চলতে থাকে। এটাও বলা হয় যে, কিছু সাধু (হিন্দু ধর্মাবলম্বীরা) পরের দিকে যাওয়ার আগে এক জায়গায় ১০৮ প্রণাম করে ১০৮ দণ্ডবত পরিক্রমা করে। এটি সম্পূর্ণ হতে কয়েক মাস লাগতে পারে।
এই প্রদক্ষিণ অনুষ্ঠানটি আরও ভাল বলে মনে করা হয় যদি এটি দুধ দিয়ে করা হয়। দুধে ভরা একটি মাটির পাত্র, যার নীচে একটি ছিদ্র রয়েছে, ভক্তরা এক হাতে এবং অন্য হাতে ধূপ (ধূপের ধোঁয়া) ভরা পাত্র বহন করে। একটি এসকর্ট ক্রমাগত দুধ দিয়ে পাত্র ভরাট করে যতক্ষণ না প্রদক্ষিণ সম্পন্ন হয়। পথের মধ্যে বাচ্চাদের হাতে ক্যান্ডি হস্তান্তর করার সাথে সাথে পরিবহনও করা হয়।
গোবর্ধনের পরিক্রমা শুরু হয় মানসী-গঙ্গা কুণ্ড (হ্রদ) থেকে এবং তারপর ভগবান হরিদেবের দর্শনের পর, রাধা-কুন্ডা গ্রাম থেকে, যেখানে বৃন্দাবন রাস্তাটি পরিক্রমা পথের সাথে মিলিত হয়। ৩৮ কিলোমিটার পরিক্রমা করার পর, গুরুত্বপূর্ণ ট্যাঙ্ক, শিলা এবং মন্দিরগুলি যেমন রাধা কুন্ড, শ্যামা কুন্ড, দান ঘটি, মুখরবিন্দ, রিনামোচন কুন্ড, কুসুম সরোবর এবং পুনচারীর আচ্ছাদন, এটি শুধুমাত্র মানসী গঙ্গা কুন্ডে শেষ হয়।
উল্লেখযোগ্য স্থানসমূহ
কয়েকটি উল্লেখযোগ্য স্থানের মধ্যে রয়েছে:
গোবর্ধন পাহাড়ের আকৃতি
গোবিন্দ-লীলামৃত-এ, কৃষ্ণদাস কবিরাজ গোস্বামী বলেছেন যে গোবর্ধন পাহাড় ময়ূরের মতো এবং রাধা কুন্ড এবং শ্যামা কুণ্ড তার চোখ। দান ঘটি ও মানসী গঙ্গা এর লম্বা গলা। মুখরবিন্দ হল মুখ, কুসুম সরোবর তার মুখ, আর পুঞ্চারী হল তার পিঠ ও লেজের পালক। একটি ময়ূর প্রায়ই তার ঘাড় বাঁকা করে এবং তার পেটের নিচে তার মাথা রাখে। এইভাবে ময়ূরের এই ভঙ্গিতে গোবর্ধন পাহাড় আকৃতি লাভ করে।
গুঞ্জ বীজ ও কৃষ্ণের মালা
চৈতন্য মহাপ্রভুর অনুসারীরা গোবর্ধন পর্বতের প্রতিনিধিত্বকারী একটি ছোট পাথরের আকারে (গোবর্ধন শিলা) কৃষ্ণের পূজা করেন, যার চারপাশে রাধারানীর প্রতিনিধিত্ব করে একটি গঞ্জ মালা। কথিত আছে যে শিশু কৃষ্ণ তার প্রিয় গুঞ্জ মালার থেকে অবিচ্ছেদ্য ছিল যা বলা হয়েছিল রাধার প্রতিনিধিত্ব করে। এই পৌরাণিক কাহিনী গুঞ্জ (আব্রুস প্রিকেটরিয়াস) বীজ তৈরি করেছে - একটি ডুমুর গাছের উজ্জ্বল লাল বীজ - দেশীয় গহনার জন্যও প্রিয়।
কাশী (বারাণসী) -এর উপর দিব্য ক্ষেত্রের শ্রেষ্ঠত্বকে নির্দেশ করার জন্য একমাত্র ডান হাতের তালুতে গুঞ্জ বীজ দিয়ে একটি শাখা দেখান যিনি মহিষুর জেলার টি নরসিপুরের গুঞ্জ নরসিংহ স্বামী মন্দিরের লোকার্ডে ভগবান নরসিংহকর্ণাটকে কাবেরীর তীরে- কপিলা- স্পাতিকা সরোবর সঙ্গম।
রবিন সিং জুনিয়র
রবিন সিং (জন্ম: ১ জানুয়ারি, ১৯৭০, দিল্লি) একজন প্রাক্তন ভারতীয় ক্রিকেটার। তিনি ১৯৯৯ সালে তার ক্যারিয়ারের একমাত্র টেস্ট ম্যাচটি খেলেছিলেন। বর্তমানে তিনি অল ইন্ডিয়া রেডিওর অন্যতম ক্রিকেট বিশেষজ্ঞ এবং আইটিও, নয়াদিল্লির ইনকাম ট্যাক্স ইন্সপেক্টর হিসেবে কাজ করছেন। আইপিএলে মুম্বই ইন্ডিয়ান্সের ফিল্ডিং কোচ হিসেবেও তিনি চুক্তিবদ্ধ হয়েছিলেন।
তার একমাত্র টেস্ট ম্যাচটি ছিল নিউজিল্যান্ডের বিপক্ষে ১৯৯৯ সালে হ্যামিল্টনে অজিত আগরকারের বদলে। রঞ্জি ট্রফিতে তিনি দিল্লির প্রতিনিধিত্ব করেছেন। রঞ্জি ট্রফিতে দিল্লির হয়ে এক ম্যাচে ১০ উইকেট শিকার তাঁর সেরা বোলিং পারফরম্যান্স। তিনি কিছু সময়ের জন্য দিল্লি রঞ্জি দলের সহ-অধিনায়কও ছিলেন। বেঙ্গালুরুতে ওয়েস্ট ইন্ডিজের বিপক্ষে তিনি ভারত ‘এ’ দলের সদস্যও ছিলেন। ২০০৪ সালে তিনি প্রথম শ্রেণীর ক্রিকেট থেকে অবসর নেন।
স্যাটেলাইট বেতার
থাম্ব|পৃথিবীকে কেন্দ্র করে ঘূর্ণনরত স্যাটেলাইট আন্তর্জাতিক টেলিকমিউনিকেশন ইউনিয়ন (আইটিউ) আইটিউ রেডিও রেগুলেশনস (আরআর) - এর ১.৩৯ নং অনুচ্ছেদ অনুসারে স্যাটেলাইট বেতার হল ব্রডক্যাস্টিং স্যাটেলাইট সার্ভিস।
এটির স্যাটেলাইট সংকেতগুলি সারাদেশব্যাপী প্রচারিত হয়, মাটিতে অবস্থিত বেতার স্টেশনের তুলনায় অপেক্ষাকৃত বৃহৎ ভূ-প্রাকৃতিক এলাকায়; এবং এই পরিসেবাটি প্রধানত মটরযান চালকদের কথা মাথায় রেখে তৈরি করা। এটি সদস্যতা গ্রহণের মাধ্যমে পাওয়া যায়, সাধারণত এটি বিজ্ঞাপনমুক্ত এবং সদস্যদের মাটিতে অবস্থিত বেতার স্টেশনের তুলনায় আরো অনেক বেশি বেতার স্টেশন ও বিভিন্ন ধরনের অনুষ্ঠানমালা শোনার সুযোগ দেয়।
২০০২ সালে স্পেস ফাউন্ডেশন স্পেস টেকনোলজি হল অব ফ্রেমে স্যাটেলাইট বেতার প্রযুক্তি অভিষিক্ত হয়। নর্থ আমেরিকার ডিজিটাল অডিও সম্প্রচারে (ডিএবি) (digital audio broadcasting - DAB) স্যাটেলাইট রেডিওর ২.৩ গিগাহার্জের এস-ব্যান্ড (S-band) তরঙ্গ ব্যবহৃত হয়। পৃথিবীর অন্যান্য জায়গায় ১.৪ গিগাহার্জের এল-ব্যান্ড (L band) ব্যবহৃত হয় ডিএবির মাধ্যমে স্যাটেলাইট বেতার সম্প্রচারের জন্য।
মার্কিন যুক্তরাষ্ট্র
সিরিয়াস স্যাটেলাইট রেডিও তৈরি করেছিলেন মার্টিন রুথবেট (Martine Rothblatt), ডেভিড মারগোসলে (David Margolese) এবং রবার্ট ব্রিস্কম্যান (Robert Briskman) মিলে। ১৯৯০ সালের জুন মাসে রুথবেটের শেল কোম্পানী স্যাটেলাইট সিডি রেডিও, ইনকরপোরেশন, ফেডারেল কমিউনিকেশন্স কমিশন (Federal Communications Commission -FCC) এর কাছে আবেদন করে স্যাটেলাইটের একটি নতুন তরঙ্গদৈর্ঘ্য প্রদানের জন্য যাতে করে ডিজিটাল অডিও সম্প্রচার বাসাবাড়ি ও গাড়িতে পৌছানো যায়। কোম্পানিটি ব্যবহারের জন্য এস-ব্যান্ডে র (S-band) তরঙ্গদৈর্ঘ্য চিন্নিত করে ও তা দেবার জন্য ফেডারেল কমিউনিকেশন্স কমিশন এর কাছে অনুরোধ জানায়, পরবর্তীতে ফেডারেল কমিউনিকেশন্স কমিশন 'ডিজিটাল অডিও সম্প্রচারের' জন্য এর অনুমতি প্রদান করে। ন্যাশনাল অ্যাসোসিয়েশন অব ব্রডকাস্টার্স (National Association of Broadcasters) এই বিষয়ের বিরোধিতা করে বলে যে স্যাটেলাইট বেতার চালু হলে আঞ্চলিক বেতারের জন্য তা ক্ষতিকারক হবে।[৩]
১৯৯২ সালের এপ্রিল মাসে, রুথবেট স্যাটেলাইট সিডি রেডিও এর সিইও পদ থেকে অবসর গ্রহণ করেন[১০] এবং নাসার প্রাক্তণ স্যাটেলাইট প্রযুক্তি ডিজাইনার ইঞ্জিনিয়ার রবার্ট ব্রিক্সম্যান এই কোম্পানীর চেয়ারম্যান ও সিইও পদে নিযুক্ত হন। এর ৬ মাস পরে রজারস্‌ ওয়ারলেস (Rogers Wireless) এর সহ-প্রতিষ্ঠাতা ডেভিড মারগোলিস (David Margolese) যিনি এই প্রতিষ্ঠানের পথযাত্রার আর্থিক সহায়তা করতেন তিনি প্রতিষ্ঠানটির নিয়ন্ত্রণ নিয়ে নেন এবং ব্রিক্সম্যান কে সফল করে তোলেন। মারগোলিস প্রতিষ্ঠানের নাম পরিবর্তন করে রাখেন সিডি রেডিও এবং এর পরের ৫ বছর তিনি ফেডারেল কমিউনিকেশন্স কমিশন এর কাছে রেডিও স্যাটেলাইট মহাকাশে প্রেরনের অনুমতি দানের জন্য তদবির চালান এবং একইসাথে এই ৫ বছরে তিনি প্রায় $ ১.৬ বিলিয়ন সংগ্রহ করেন, যা পরবর্তিতে ২০০০ সালের জুলাই মাসে ৩টি স্যাটেলাইট তৈরী ও কাজাখস্থান থেকে মহাকাশের উপবৃত্তাকার কক্ষপথে প্ররণের কাজে ব্যবহৃত হয়।   ১৯৯৭ সালে নিয়ন্ত্রণকারী সংস্থার কাছ থেকে অনুমতি পাবার পরে মারগোলিস প্রকৃতপক্ষে একটি কার্যকর নতুন ইন্ডাস্ট্রি তৈরী করেন, পরবর্তিতে ফেডারেল কমিউনিকেশন্স কমিশন, আমেরিকান মোবাইল রেডিও কর্পোরেশনের কাছেও এই ধরনের লাইসেন্স বিক্রি করে। ১৯৯৮ সালে আমেরিকান মোবাইল রেডিও কর্পোরেশনের নাম পরিবর্তিত হয়ে এক্সএম স্যাটেলাইট রেডিও (XM Satellite Radio) হয়। এক্সএম এর প্রতিষ্ঠাতারা হলেন লোন লেভিন (Lon Levin) এবং গেরি পেরসনস্‌ (Gary Parsons), যারা এর চেয়ারম্যান পদে ২০০৯ সালের নভেম্বর পর্যন্ত কাজ করেন।
সিডি রেডিও প্রায় $ ৮৩.৩ মিলিয়নে তাদের লাইসেন্স ক্রয় করে এবং আমেরিকান মোবাইল রেডিও কর্পোরেশন তাদেরটি ক্রয় করে $ ৮৯.৯ মিলিয়নে। ডিজিটাল স্যাটেলাইট ব্রডকাস্টিং কর্পোরেশন (Digital Satellite Broadcasting Corporation) এবং প্রিমোস্পেয়ার (Primosphere) এসময় লাইসেন্সের দরপত্র জিততে বিফল হয়। ১৯৯৪ এ সিডি রেডিও কর্তৃক $ ২ মিলিয়নে স্কাই হাইওয়ে রেডিও কর্পোরেশনকে (Sky Highway Radio Corporation) কিনে নেয়ার আগে এটিও এই লাইসেন্স কেনার বিষয়ে আগ্রহী ছিল। ১৯৯৯ এর নভেম্বর মাসে, মারগোলিস কোম্পানীর নাম সিডি রেডিও থেকে পরিবর্তন করে সিরিয়াস স্যাটেলাইট রেডিও (Sirius Satellite Radio) করেন। [১১] নভেম্বর ২০০১ এ, মারগোলিস সিইও পদটি ছেড়ে দেন, তিনি নভেম্বর ২০০৩ পর্যন্ত কোম্পানীর চেয়ারম্যান পদে থাকেন, '' সিরিয়াসকে তৈরী তথাপদি পুরো স্যাটেলাইট ইন্ডাস্ট্রীটি তৈরীতে তার সুদৃষ্টিভঙ্গি, নেত্রীত্ব ও আত্মোৎসর্গ" -কে ধন্যবাদ জানিয়ে সিরিয়াস একটি বিবৃতি প্রকাশ করে।
১৮ মার্চ, ২০০১ তে এক্সএম তার প্রথম স্যাটেলাইট উত্থাপন করে এবং দ্বিতীয়টি করে ৮ মে, ২০০১ এ। [৭] এটির প্রথম সম্প্রচার শুরু হয় মোটামুটি সিরিয়াসের সম্প্রচার শুরু করার ৪ মাস আগে ২৫ শে সেপ্টেম্বর, ২০০১ তে। সিরিয়াস প্রাথমিক পর্যায়ের পরিসেবা শুরু করে ৪ টি শহরে ১৪ ই ফেব্রুয়ারি ২০০২ তে, যা পরবর্তিতে সংলগ্ন যুক্তরাষ্ট্রের বাদবাকি জায়গায় ছড়িয়ে যায় ১লা জুলাই, ২০০২ এর মধ্যে। দুটি কোম্পানী মিলে প্রায় $ ৩ বিলিওনের উপরে খরচ করে যা স্যাটেলাইট বেতার প্রযুক্তির উন্নয়ন, স্যাটেলাইট তৈরী ও উত্থাপন এবং সর্বপরি এই ব্যবসার বিভিন্ন ধরনের কাজে ব্যয় হয়।  স্যাটেলাইট রেডিও এর ভবিষ্যত রক্ষার জন্য এটিই একমাত্র পথ এই বক্তব্য দ্বারা ১৯ ই ফেব্রুয়ারি, ২০০৭ তে সিরিয়াস ও এক্সএম একীভূত হয়ে সিরিয়াস এক্সএম রেডিও তে পরিনিত হয়। ২৫শে জুলাই, ২০০৮ এ ফেডারেল কমিউনিকেশন্স কমিশন এইমর্মে একীভূতকরনকে মেনে নেয় যাতে এটি মনোপলি না হয়ে যায়, প্রকৃতপক্ষে ইন্টারনেট অডিও স্ট্রিমিং সাথে প্রতিযোগীতার টিকে জন্য এই একীভূতকরন হয় ।
কানাডা
২৯ শে নভেম্বর, ২০০৫ এ কানাডায় এক্সএম স্যাটেলাইট রেডিও চালু হয়। এর ঠিক দুদিন পরে ১ লা ডিসেম্বর এখানে সিরিয়াস তার কার্যক্রম চালু করে। ২৪ শে নভেম্বর, ২০১০ এ, সিরিয়াস কানাডা (Sirius Canada) ও এক্সএম রেডিও কানাডা (XM Radio Canada) তাদের একীভূত হওয়ার ঘোষণা দিয়ে সিরিয়াস এক্সএম কানাডা (Sirius XM Canada) তে পরিনিত হয়। এটিকানাডিয়ান রেডিও টেলিভিশন এন্ড টেলিকমিউনিকেশন কমিশন কর্তৃক ১২ ই এপ্রিল, ২০১১ তে গ্রহীত হয়।
আফ্রিকা ও ইউরেশিয়া
অন্দাস মিডিয়া (Ondas Media) হলো একটি স্প্যানিশ কোম্পানি যারা প্রথম একটি ভাড়া ভিত্তিক স্যাটেলাইট বেতারের কথা প্রস্তাব করে যা দ্বারা স্পেন ও পশ্চিম ইউরোপের পুরোটাতে সেবা প্রদান করা যাবে কিন্তু তারা পুরো ইউরোপ জুড়ে লাইসেন্স সংগ্রহ করতে ব্যর্থ হয়। অন্‌দে নেমার্কিউই (Onde Numérique) হলো একটি স্প্যানিশ কোম্পানি যারা একটি ভাড়া ভিত্তিক স্যাটেলাইট বেতারের কথা প্রস্তাব করে যা দ্বারা ফ্রান্স ও পশ্চিম ইউরোপের কিছুদেশে সেবা প্রদান করা যাবে কিন্তু তারা তাদের পরিকল্পনা ২০১৬ সালের ডিসেম্বরে চিরতরে বাদ দেয়।
মাঞ্চুরিয়া
মাঞ্চুরিয়া উত্তরপূর্ব এশিয়ায় অবস্থিত একটি বৃহৎ ভৌগোলিক অঞ্চলের ঐতিহাসিক নাম। কীভাবে এই এলাকার বিস্তৃতিকে সংজ্ঞায়িত করা হয় এর ওপর নির্ভর করে মাঞ্চুরিয়া অঞ্চল   সাধারণত সম্পূর্ণভাবে চীনের মধ্যে পড়ে, আবার কখনও কখনও এটিকে চীন এবং রাশিয়ার মধ্যে বিভক্ত করা হয়। ১৯০২ সালের ১৮ জুলাই চীনের কাছে রাশিয়া মাঞ্চুরিয়া হস্তান্তর করে। বর্তমানে চীনের অভ্যন্তরে এই অঞ্চলকে সাধারণত উত্তরপূর্ব চীন  নামে অভিহিত করা হয়; তবে চীনের বাইরে এখনো মাঞ্চুরিয়া নামটি ভৌগোলিক এবং ঐতিহাসিক অঞ্চলকে বোঝাতে ব্যাপকভাবে ব্যবহৃত হয়। এই এলাকাটি জিয়ানবেই   , খিতান এবং জুরচেন জনগোষ্ঠীর ঐতিহাসিক নিবাস, যারা প্রাচীনকাল থেকে এখানে বেশকিছু রাজ্য প্রতিষ্ঠা করেছিলেন। এছাড়াও এই অঞ্চলে বাস করে মাঞ্চুস জনগোষ্ঠী, যেখান থেকে মাঞ্চুরিয়া নামটির উৎপত্তি। তাছাড়াও এখানে মঙ্গোলীয় এবং হুই জনগণও বসবাস করে।
স্যাটেলাইট বেতার
আফ্রিকা ও ইউরেশিয়া
ওয়ার্ল্ডস্পেস (WorldSpace) প্রথম চালু করেন ইথিওপিয়ায় জন্ম নেয়া আইনজীবী নোহা শামারা (Noah Samara) ১৯৯০ সালে ওয়াশিংটন, ডি.সি. (ওয়াশিংটন, ডি.সি.তে এই উদ্দেশ্যে যে যেন উন্নয়নশীল দেশগুলোতে স্যাটেলাইট বেতার সহজলভ্য হয়। ২২ শে জুন, ১৯৯১ সালে ফেডারেল কমিউনিকেশন্স কমিশন ওয়ার্ল্ডস্পেসকে স্যাটেলাইট উথাপনের অনুমতি প্রদান করে আফ্রিকা ও মধ্যপ্রাচ্যে ডিজিটাল অনুষ্ঠান প্রচারের জন্য। ১৯৯৯ সালের ১লা অক্টোবরে আফ্রিকাতে ওয়ার্ডস্পেস তাদের প্রথম কার্যক্রম চালু করে। পরিশেষে ভারত ওয়ার্ল্ডস্পেসের প্রায় ৯০% এর মত গ্রাহক ঘাঁটি হয়ে দাঁড়ায়। ২০০৮ এ ওয়ার্ল্ডস্পেস ঘোষণা দেয় পুরো ইউরোপে তাদের কার্যক্রম শুরু করার; কিন্তু তাদের ঘোষণা ঘোষণাতেই থেকে যায় যখন ২০০৮ এর নভেম্বরে ইউএস 'ল চ্যাপ্টার ১১-এর নিয়ম অনুসারে তারা দেউলিয়া অবস্থার সম্মুখীন হয়। মার্চ ২০১০ এ কোম্পানী ঘোষণা দেয় তারা তাদের দুটি স্যাটেলাইট ধংস করে ফেলবে (একটি এশিয়া ও অপরটি আফ্রিকায় সেবা প্রদানে ব্যবহৃত হত)। সিরিয়াস এক্সএম রেডিও এর ৫০% এর স্বত্তাধিকারী লিবারটি মিডিয়া (Liberty Media) ওয়ার্ল্ডস্পেসের সম্পদ ক্রয় করার বিষয়ে আগ্রহ প্রকাশ করে কিন্তু তাদের কথোপকথন এক সময় থেমে যায়।
মাঞ্চুরিয়া
মাঞ্চুরিয়ার বিস্তৃতী
মূলত চীনের লিয়াওনিং ও হেইলুংচিয়াং প্রদেশ নিয়ে এই অঞ্চল গঠিত।
স্যাটেলাইট বেতার
সিস্টেম ডিজাইন
স্যাটেলাইট বেতার ২.৩ গিগাহার্জের এস-ব্যান্ড ব্যবহার করে উত্তর আমেরিকা র সারাদেশ ব্যাপী ডিজিটাল অডিও সম্প্রচারের জন্য।[৬] মোবিহো! ২.৬ গিগাহার্জে সম্প্রচার করতো, ডিজিটাল অডিও সম্প্রচারের জন্য সারা বিশ্বের অন্যান্য জায়গায় ১.৪ গিগাহার্জের এল-ব্যান্ড ব্যবহৃত হয়। [৭]
স্যাটেলাইট বেতারের সদ্যসরা একটি রিসিভার (গ্রহণকারী যন্ত্র) কিনে নেয় এবং প্রতিমাসে সদ্যসতার অর্থ প্রদান করে অনুষ্ঠান শুনতে পারে। তারা গাড়িতে সংযুক্ত থাকা গ্রহণকারী যন্ত্র বা পরিবহনযোগ্য গ্রহণকারী যন্ত্র দ্বারাও এটি শুনতে পারে কিংবা বাড়িতে ও অফিসে ইন্টারনেটের মাধ্যমে বা পরিবহনযোগ্য তরঙ্গ গ্রহণকারী যন্ত্রকে শব্দ শোনার যন্ত্রের সাথে সংযুক্ত করেও স্যাটেলাইট বেতার শোনা যায়।
ভূ-পৃষ্ঠের স্টেশন স্যাটেলাইটে তরঙ্গ সংকেত পাঠায়, স্যাটেলাইট গুলি পৃথিবীর পৃষ্ঠতল হতে প্রায় ২২,০০০ মাইল উপর দিয়ে পৃথিবী কে প্রদর্ক্ষিণ করছে। স্যাটেলাইটগুলো এই বেতার তরঙ্গ সংকেতটি গাড়িতে ও বাড়িতে থাকা বেতার তরঙ্গ গ্রহণকারী যন্ত্রে পাঠিয়ে দেয়।. এই সংকেতের ভিতর প্রতিটি সম্প্রচার মেটা ডাটা রূপে বিশৃঙ্খল অবস্থায় থাকে। বেতার তরঙ্গ গ্রহণকারী যন্ত্রের মডিউল এই বিশৃঙ্খল ডাটাকে সুশৃঙ্খল অবস্থায় নিয়ে আসে যার কারণে সম্প্রচারের তথ্যাবালী জানা যায়। প্রতন্ত অঞ্চলে যেখানে স্যাটেলাইট সংকেত সহজে পৌছায় না সেখানে গ্রাউন্ড রিপিটারের মাধ্যমে সংকেতের উপস্থিতি রক্ষা করা হয়। এই প্রযুক্তির সারাদেশব্যাপী সম্প্রচার করা সম্ভব, যার কারণে সারাদেশের শ্রোতারা একইসাথে একই স্টেশনের অনুষ্ঠান শুনতে পায়।
বিষয়বস্তু, প্রাপ্তি ও বাজারে উপস্থিতি
ইউএস-এ স্যাটেলাইট বেতার বিজ্ঞাপনমুক্ত এমনকি কথোপকথন, খবর ও খেলাধুলাও মুক্ত; কিছু স্টেশনে শুধুমাত্র বিজ্ঞাপন হয়। ২০০৪ সালে মার্কিন যুক্তরাষ্ট্রের স্যাটেলাইট বেতার কোম্পানী গুলো  বিভিন্ন হোটেল, রিটেই চেইন, রেস্তুরা, বিমান কোম্পানী ও অন্যান্য ব্যবসা প্রতিষ্ঠানের আবহসংগীত প্রদানের কাজ শুরু করে। ৩০ শে এপ্রিল, ২০১৩ তে সিরিয়াস এক্সএম এর সিইও জিম মেয়ের ঘোষণা দেন যে, কোম্পানীটি সুযোগ খুঁজছে আগামী কয়েক বছরের মধ্যে তাদের বর্তমান স্যাটেলাইটগুলোর মাধ্যমে গাড়িতে প্রাপ্ত সুবিধাগুলো প্রদান করার, যার মধ্যে রয়েছে  টেলিম্যাটিক্স ( স্বয়ংক্রিয় নিরাপত্তা এবং সুরক্ষা, যাতে করে চুরিকৃত গাড়ি খুজে বের করা যায় ও রাস্তায় থাকাকালীন সহযোগীতা প্রাপ্তি) এবং বিনোদন (যেমন আবহাওয়া ও তেলের দাম)।
এপ্রিল ২০১৩ পর্যন্ত সিরিয়াস এক্সএম এর গ্রাহক সংখ্যা ছিল ২৪.৪ মিলিয়ন। এটি প্রকৃতপক্ষে সম্ভব হয়েছিল বিভিন্ন গাড়ি প্রস্তুতকারক ও গাড়ি পরিবেশকদের সাথে কোম্পানীটির অংশীদারত্বের মাধ্যমে। মোটামুটি ৬০% নতুন গাড়িতেই সিরিয়াস এক্সএম সংযুক্ত থাকে ও প্রায় অর্ধেকের কাছাকাছি ঐ যন্ত্রগুলোতে সদস্যতা ক্রয় করা হয়। কোম্পানীটির দীর্ঘ সময়ের জন্য চুক্তি করা আছে জেনারেল মোটর্স, ফোর্ড, টয়োটা, কিয়া, বেন্টলি, বিএমডব্লিউ, ভক্সওয়াগেন,  নিশান, হুন্ডাই এবং মিতসুবিশি প্রভৃতি প্রতিষ্ঠানের সাথে। হাওয়ার্ড অ্যালান স্টার্ন (Howard Allan Stern) এর উপস্থিতি, যার অনুষ্ঠান প্রায় ১২ মিলিওনের উপরে শ্রোতার শুনে, এই কোম্পানীর স্থিতিশীল বৃদ্ধির পিছনে কাজ করেছে। ২০১৩ থেকে স্যাটেলাইট বেতারের মূখ্য প্রতিযোগী হয়ে দাঁড়ায় স্ট্রিমিং ইন্টারনেট সেবা যেমন পানডোরা (Pandora) and স্পোটিফাই (Spotify) এবং একই সাথে এফএম ও এএম বেতার সেবা।
স্যাটেলাইট বেতার বনাম অন্যান্য পরিসেবা
স্যাটেলাইট বেতার এএম (AM) বা এফএম (FM) বেতার এবং ডিজিটাল টেলিভিশন রেডিও এর তুলনায় নিম্নক্তভাবে ভিন্ন হয়ে থাকে। টেবিলটি মূখ্যভাবে মার্কিন যুক্তরাষ্ট্রের জন্য প্রযোজ্য। ২ শব্দের মান স্যাটেলাইট বেতার ও ডিজিটাল টেলিভিশন রেডিও সেবা প্রদানকারীদের ক্ষেত্রে চ্যানেলভেদে ভিন্ন হয়। কিছু চ্যানেলের প্রায় সিডি-কোয়ালিটির এবং অন্যরা কথাবলার জন্য উপযুক্ত নিম্ন-ব্যান্ডউইথের অডিওতে অডিও প্রচার করে। যেহেতু একটি সুনির্দিষ্ট পরিমানের ব্যান্ডউইথ লাইসেন্সে অনুমতি দেয়া হয়, তাই অতিরিক্ত চ্যানেলের মানে হল আগে থেকে থাকা চ্যানেল গুলোর মান খারাপ হওয়া।  ফ্রিকোয়েন্সির সাপেক্ষে সাড়া ও প্রগতিশীল পরিসীমা উভয়ের ক্ষেত্রেই স্যাটেলাইট বেতার চ্যানেলের মান অধিকতর ভাল, কিন্তু সকল এএম বা এফএম বেতার স্টেশনের চেয়ে নয়, কারণ বেশিরভাগ এএম বা এফএম বেতার স্টেশন অডিও এর পিক অংশগুলো ছেটে ফেলে যাতে করে উচ্চশব্দে শোনা যায়; তথাপি সবচাইতে খারাপ শোনা যায় এমন স্যাটেলাইট বেতার চ্যানেলের মান বেশির ভাগ এএম বেতার স্টেশনের চেয়ে ভাল, কিন্তু কিছু সংখ্যক এএম টিউনার সমান বা কোন ক্ষেত্রে সবচাইতে ভাল এফএম বেতার স্টেশন বা স্যাটেলাইট সম্প্রচারের চেয়েও ভাল  যদি আঞ্চলিক কেন্দ্রটি থেকে সম্প্রচার করা হয়, যদিও বা এটি থেকে স্টেরিও মানের শব্দ প্রেরণে সক্ষম নয়। এইচডি বেতার প্রযুক্তি ব্যবহার করে এএম বা এফএম সম্প্রচারের মান স্যাটেলাইটের চেয়েও ভাল করা যায়। এএম সম্প্রচারে পথগত বাধার কারণে বিঘ্ন বা গতিশীল যানবাহনে শ্রুতিকটু শব্দ করা কোনটিই হয় না, যেমনটা হয় এফএম সম্প্রচার। শুধু তাই নয় উঁচু কোন পাহাড়ের পিছনে গেলে এটি স্যাটেলাইট বেতারের মত থেমে যায় না।
৩ কিছু স্যাটেলাইট বেতার সেবা এবং ডিজিটাল টেলিভিশন রেডিও সেবা আঞ্চলিক এএম/এফএম স্টেশনের জন্য রিপিটার হিহাবে কাজ করে এবং এই কারণে ঐ স্থানে উচ্চ ফ্রিকোয়েন্সি বাধাগ্রস্থ হয়।
৪ অলাভজনক স্টেশন এবং পাবলিক বেতার নেটওয়ার্ক যেমন সিবিসি/রেডিও-কানাডা, এনপিআর এবং পিআরআই সম্বন্ধীয়স্টেশন এবং বিবিসি প্রভৃতি হল বিজ্ঞাপনমুক্ত। মার্কিন যুক্তরাষ্ট্রে কিছু সময় পরপর স্টেশন গুলোর পরিচয় দেয়া ও জনসেবামূলক বিভিন্ন ঘোষণা দেয়াটা বাধ্যতামূলক।
৫ মার্কিন যুক্তরাষ্ট্রে, ফেডারেল কমিউনিকেশন্স কমিশন শুধুমাত্র সম্প্রচার তরঙ্গদৈর্ঘ্যের প্রযুক্তিগত দিকটি নিয়ন্ত্রণ করে। অনুষ্ঠানের বিযয়বস্তুর কোন আইন নেই। ফেডারেল কমিউনিকেশন্স কমিশন পূর্বে চেষ্টা করেছে স্যাটেলাইট বেতার ও কেবল টেলিভিশনের অনুষ্ঠানের বিযয়বস্তুর নিয়ন্ত্রণে নেবার এবং ভবিষ্যতে চেস্টা নেবার সুযোগ এটির রয়েছে। ফেডারেল কমিউনিকেশন্স কমিশন স্যাটেলাইট বেতার সেবাদানকারী সিরিয়াস এক্সএম কে লাইসেন্স প্রদান করেছে এবং সম্প্রচারের এই লাইসেন্স কার কার কাছে তাকবে তার নিয়ন্ত্রণ এর কাছে রয়েছে। অনেক চ্যানেলের মত পপ সঙ্গীতের চ্যানেল গুলো নিজেদের মত চলে।
৬ বিষয়বস্তুর উপর নিয়ন্ত্রণ দেশেভেদে ভিন্ন হয়; তবে বেশিরভাগ ইন্ডার্স্ট্রিয়ালাইজড দেশে অশালীন এবং/বা প্রশ্নবিদ্ধ বিষয়বস্তুর উপর নিষেধাজ্ঞা রয়েছে।
এ্যাসপায়ার প্যারামাট্টা
এ্যাসপায়ার প্যারামাট্টা (এছাড়াও এ্যাসপায়ার টাওয়ার হিসাবে উল্লেখ করা হয় অথবা কেবলএ্যাসপায়ার ) একটি প্রস্তাবিত অসাধারণ আকাশচুম্বী ভবন যেটি প্যারাম্যাট্টা, নিউ সাউথ ওয়েলস, অস্ট্রেলিয়ায় অবস্থিত। আবাসিক এবং হোটেল বিল্ডিং উচ্চতা ৩৩৬ মিটার (১,১০২ ফুট) এবং ৯০ স্টোরেজ এবং ৭০০ আবাসিক এপার্টমেন্টস এবং ১৫০ হোটেল কক্ষের জন্য ভবনটির প্রস্তাব করা হয়।
নির্মিত হলে এটি "গোল্ড কোস্ট'স কিউ১" ভবনকে টপকিয়ে অস্ট্রেলিয়ায় উচ্চতম ভবন এবং দক্ষিণ গোলার্ধে সবচেয়ে উচ্চতম ভবনের মর্যাদা পাবে।
ই এস তায়াগরাজন মুদালিয়ার
একিরি সঞ্জীবী মুদালিয়র তায়াগরাজন মুদালিয়ার হলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৭১ সালের নির্বাচনে তামিল আরসু কড়গম প্রার্থী হিসাবে তিরুট্টনি নির্বাচনী এলাকা থেকে তামিলনাড়ু বিধানসভায় নির্বাচিত হয়েছিলেন।
২০০৩ সালের বাংলা চলচ্চিত্রের তালিকা
২০০৩ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
হোটেল রিলাক্স
হোটেল রিলাক্স বাংলা ভাষায় নির্মিত একটি বাংলাদেশী ওয়েব ধারাবাহিক। এটি পরিচালনা করেছেন কাজল আরেফিন অমি। ২০ জানুয়ারী ২০২৩ তারিখে ধারাবাহিকটির শুটিং শেষ হয়। পরবর্তিতে এটি ইন্টারনেটে নিয়মিত পর্ব অনুসারে আপলোড করা হয়। এই ওয়েব সিরিজে অভিনয় করছেন চিত্রনায়িকা পূর্ণিমা।   এই ওয়েব সিরিজটি বাংলাদেশী জনপ্রিয় ওয়েব ফ্লাটফর্ম বঙ্গ বিডি তে প্রকাশ করা হয়েছে।
আসাহি সাসাকি
আসাহি সাসাকি (佐々木 旭, Asahi Sasaki; জন্ম: ২৬ জানুয়ারি ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
আসাহি সাসাকি ২০০০ সালের ২৬শে জানুয়ারি তারিখে জাপানের সাইতামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
এ বি সাক্তিভেল মুদালিয়ার
এ বি সাক্তিভেল মুদালিয়ার হলেন একজন ভারতীয় রাজনীতিবিদ এবং সালেম দক্ষিণ নির্বাচনী এলাকা থেকে তামিলনাড়ু বিধানসভার সদস্য। তিনি আন্না দ্রাবিড় মুন্নেত্র কড়গম পার্টির প্রতিনিধিত্ব করেন।
সপ্তস্বর্গ
সপ্তস্বর্গ, ধর্মীয় বা পৌরাণিক সৃষ্টিতত্ত্বে, বলতে স্বর্গের সাতটি স্তর বা বিভাগকে বোঝায়। ধারণাটি, প্রাচীন মেসোপটেমীয় ধর্মসহ ইহুদি, খ্রিস্টান ও ইসলামে; এবং হিন্দুধর্মের মতো অন্যান্য ধর্মেও পাওয়া যায়। জৈনধর্ম সহ এই ঐতিহ্যগুলির মধ্যে কয়েকটিতে সাতটি পৃথিবী বা সাতটি পাতাল-উভয়ই দেবতাদের আধিভৌতিক রাজ্যের সাথে এবং ধ্রুপদী গ্রহ এবং স্থির নক্ষত্রের মতো পর্যবেক্ষিত মহাকাশীয় বস্তুর ধারণা রয়েছে।
সাতটি স্বর্গের প্রত্যেকটি সাতটি ধ্রুপদী গ্রহের একটির সাথে মিল রয়েছে যা প্রাচীনকালে পরিচিত। প্রাচীন পর্যবেক্ষকরা লক্ষ্য করেছেন যে এই স্বর্গীয় বস্তুগুলি (চন্দ্র, বুধ, শুক্র, সূর্য, মঙ্গল, বৃহস্পতি ও শনি) একে অপরের থেকে এবং তাদের বাইরের স্থির নক্ষত্র থেকে আকাশে বিভিন্ন গতিতে চলে গেছে। ধূমকেতুর বিপরীতে, যেগুলো কোনো সতর্কবার্তা ছাড়াই আকাশে আবির্ভূত হয়েছিল, তারা নিয়মিত প্যাটার্নে চলেছিল যা ভবিষ্যদ্বাণী করা যেতে পারে। তারা আরও লক্ষ্য করেছে যে আকাশের বস্তুগুলি পৃথিবীর বস্তুকে প্রভাবিত করে যেমন সূর্যের গতিবিধি উদ্ভিদের আচরণ বা চাঁদের গতি সমুদ্রের জোয়ারকে প্রভাবিত করে। অন্যরা বিশ্বাস করে যে সাতটি স্বর্গ প্রাচীন পশ্চিমা জ্যোতিষশাস্ত্র অনুসারে কালপুরুষ, বিগ ডিপার, লিটল ডিপার এবং প্লেইডস/সেভেন সিস্টারের সাথে সম্পর্কিত।
সেতাবগঞ্জ চিনি কল লিমিটেড
সেতাবগঞ্জ চিনি কল লিমিটেড বাংলাদেশের দিনাজপুর জেলা এর বোচাগঞ্জে অবস্থিত একমাত্র ভারী শিল্প প্রতিষ্ঠান এবং বাংলাদেশের অন্যতম প্রধান একটি চিনি কল।
সপ্তস্বর্গ
মেসোপটেমীয় ধর্মমত
মেসোপটেমিয়ায় সপ্ত স্বর্গের যে ধারণার বিকাশ ঘটেছিল তা নৈসর্গিক ও আধিবিদ্যক দুইই ছিল। সুমেরীয় ভাষায় স্বর্গ (আসমান বা আকাশ) ও পৃথিবীকে (জমিন) বলা হত "আন" এবং "কি"। খ্রিষ্টপূর্ব দ্বিতীয় সহস্রাব্দের শেষের দিকে সুমেরীয় জাদুমন্ত্রে সপ্তস্বর্গের উল্লেখ আছে, যেমন একটিতে এরকম লেখা "আন-ইমিনবি কি-ইমিনবি" ("স্বর্গ সাতটি, পৃথিবী সাতটি")। মেসোপটেমীয় ধর্মে সাধারণত স্বর্গ মানুষের জন্য কোন স্থান নয়। যেমন গিলগামেশের মহাকাব্যে বীর গিলগামেশ তার বন্ধু এনকিদুকে বলছেন, "স্বর্গে কে যেতে পারে বন্ধু? শুধু দেবতারাই শামাশের (সূর্যদেবের) সঙ্গে চিরকাল থাকবে।"
সেতাবগঞ্জ চিনি কল লিমিটেড
অবস্থান
বাংলাদেশের উত্তরাঞ্চলের রংপুর বিভাগের দিনাজপুর জেলার বোচাগঞ্জ উপজেলার সেতাবগঞ্জ পৌরসভায় উত্তরবঙ্গের দ্বিতীয় বৃহত্তম এই চিনি শিল্প কমপ্লেক্সটি অবস্থিত। উপজেলা সদর হতে চিনি কলটি প্রায় ৫০০ মিটার দক্ষিণ-পশ্চিমে অবস্থিত।
সপ্তস্বর্গ
ইসলাম ধর্ম
হাদিস গ্রন্থ অনুযায়ী ইসলামের নবী তার উর্ধ্বগমনের (মিরাজের) রাতে বিভিন্ন আসমানে বিভিন্ন নবীর সাক্ষাৎ পেয়েছেন। দুনিয়ার আসমানে আদম এবং অন্যান্য আসমানে ইদ্রিস, মূসা, ঈসার সাক্ষাৎ পান। ইব্রাহীমকে তিনি ষষ্ঠ আসমানে পেয়েছেন।
সেতাবগঞ্জ চিনি কল লিমিটেড
ইতিহাস
১৯৩৩ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়; এর অধীনে একটি চিনি কারখানা ও একটি আবাসিক কমপ্লেক্স নির্মিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
সপ্তস্বর্গ
সপ্তম আসমানের নাম ও বর্ণনা
ইসলাম ধর্মমতে পবিত্র আল কুরআন শরীফ ও হাদীস শরীফ অনুযায়ী সপ্তম আসমানের সংখ্যা সর্বমোট ৭টি।যথাঃ
(১)প্রথম আসমানের নাম হলো "(রুকাইয়াহ্), (رقيه)" আর তা দুধের চেয়েও অধিক সাদা এবং এই প্রথম আসমানের একটা অংশের নাম হলো 'বায়তুল ইযযাহ' ও বিশ্বজাহানের যা কিছু আছে (যেমন:-আমাদের সৌরজগৎ, চাঁদ -সূর্য-পৃথিবী ইত্যাদি) এসব প্রথম আসমানে অন্তর্ভুক্ত।এ আসমানে সমগ্ৰ ইনসান বা মানবজাতির আদিপিতা হযরত আদম (আঃ) আছেন।
(২)দ্বিতীয় আসমানের নাম হলো "(ফায়দূম বা মাঊ'ন), (فائدة বা مون)" আর তা লৌহ দ্বারা নির্মিত যা থেকে আলোকরশ্মি বিচ্ছুরিত হয়।এ আসমানে হযরত ইয়াহিয়া (আঃ) ও খ্রিস্টান সম্প্রদায়ের প্রর্বতক হযরত ঈসা (আঃ) আছেন।
(৩)তৃতীয় আসমানের নাম হলো "(মালাকুত বা হারিয়ূন),(ملكوت বা هاريون)" যা তামার নির্মিত।এ আসমানে হযরত ইউসুফ (আঃ) আছেন।
(৪)চতুর্থ আসমানের নাম হলো "(যাহিরাহ ),(الزاهرة)" চোখের সামনে আঁধার সৃষ্টিকারী সাদা রৌপ্য দ্বারা নির্মিত।এ আসমানে হযরত ইদ্রিস (আঃ) আছেন।
(৫)পঞ্চম আসমানের নাম হলো "(মুযাইনা বা মুসাহারাত অথবা মুসাহহারা),(مزينة বা مساهرات)" যা লৌহিত স্বর্ণ দ্বারা নির্মিত।এ আসমানে হযরত হারুন (আঃ) আছেন।
(৬)ষষ্ঠ আসমানের নাম হলো "(খালিসাহ ), (خليصة)"।যা আলোকিত মণিমুক্তা-পান্না দ্বারা নির্মিত। এ আসমানে ইহুদি ধর্ম প্রর্বতক হযরত মুসা (আঃ) আছেন।
(৭)সপ্তম আসমানের নাম হলো "(লাবিয়্যাহ বা দামিয়াহ্ ),(الشفرين বা دميه)" যা লাল ইয়াকুত দ্বারা নির্মিত ও এ আসমানের শেষ প্রান্তে সিদরাতুল মুনতাহা এবং এখানে ফেরেশতাদের কাবা শরীফ বায়তুল মামুর অবস্থিত।এ আসমানে হযরত ইব্রাহিম (আঃ) আছেন এবং যিনি আমাদের সমগ্ৰ মুসলিম উম্মাহর আদিপিতা। এ আসমানে পরে আরশে মহল্লা অবস্থিত এবং সেখানে মহান আল্লাহ রাব্বুল আলামীন এর আরশ অবস্থিত।
পবিত্র আল কুরআন শরীফ ও হাদীস শরীফ অনুযায়ী বায়তুল মামুর ও বর্ণনা
আভিধানিক অর্থ:-(بيت المعمور),(বায়তুল মামুর ) জমিনে যেভাবে আল্লাহ তাআলার সম্মানিত একটি ঘর আছে, তেমনি আসমানেও আল্লাহ তাআলার একটি ঘর আছে। মানুষের জন্য যেভাবে দুনিয়ায় কাবা শরিফ কে মহান আল্লাহ রাব্বুল আলামীন ইবাদতের জন্য স্থান নির্ধারণ করেছেন, তেমনি ফেরেশতাদের জন্য আল্লাহ তাআলা আসমানে একটি পবিত্র ঘর রেখেছেন। সেখানে তাঁরা আল্লাহর ইবাদত করেন। ওই ঘরের নাম ‘বায়তুল মামুর’। বায়তুল মামুর হল ফেরেশতাদের ইবাদতখানা বলা হয়। বায়তুল মামুর কে ঘিরে ফেরেশতারা তাওয়াফ করেন এবং সমগ্ৰ ফেরেশতা জাতি ইবাদতের জন্য স্থান নির্ধারণ করেছেন মহান আল্লাহ রাব্বুল আলামীন। বায়তুল মামুর অবস্থান হল দুনিয়ার কাবা শরীফ বা মসজিদুল হারাম এর ঠিক সোজা বারবার ল্যাবিয়াহ বা দামিয়াহ্ নামক সপ্তম আসমান।কোরআন এ আল্লাহ তাআলা সেই ঘরের সম্মানার্থে শপথ করেছেন। আল্লাহ বলেন,শপথ বায়তুল মামুরের।’ (সূরা আত্ব তূর, আয়াত : ৩),যদি বাইতুল মামুরকে ভেঙে ফেলা হয় তাহলে ঠিক কাবা শরিফের ওপর আছড়ে পড়বে। মিরাজের রাতে মহানবী হযরত মুহাম্মদ সাল্লাল্লাহু আলাইহি ওয়াসাল্লাম এখানে পৌঁছে হযরত ইবরাহিম (আ.)-কে বাইতুল মামুরের প্রাচীরে হেলান দিয়ে উপবিষ্ট অবস্থায় দেখতে পান। (বুখারি,হাদিসঃ৩২০৭),ইবরাহিম (আ.) ছিলেন দুনিয়ার কাবাঘরের নির্মাতা।প্রতিদিন হাজার হাজার ফেরেশতা তাওয়াফ করে থাকেন পবিত্র এই ঘরকে। যে ফেরেশতা একবার তাওয়াফ করেছেন তিনি আর দ্বিতীয়বার এখানে ফিরে আসেন না।মিরাজ এর রাত এ রাসুল (সা.) বাইতুল মামুর দেখে জিবরাঈল (আ.)-কে তার সম্পর্কে জিজ্ঞাসা করেছেন।তিনি বলেন, এটি বায়তুল মামুর। প্রতিদিন এখানে ৭০ হাজার ফেরেশতা নামাজ আদায় করেন। যাঁরা এখান থেকে একবার বের হন, দ্বিতীয়বার ফিরে আসেন না। (বুখারি,হাদিসঃ৩২০৭)।
হিন্দু ধর্ম
কিছু পুরাণ অনুসারে, ব্রহ্মাণ্ড পনেরটি জগতে বিভক্ত। সাতটি হল ঊর্ধ্বজগৎ, ভুলোক (পৃথিবী), ভুবরলোক,  স্বরলোক, মহরলোক, জনলোক, তপোলোক ও  সত্যলোক এবং সাতটি হল নিম্ন জগত, অতল, বিতল,  সুতল, তালাতল, মহাতল, রসাতল, নাগলোক এবং পাতাল।